Vier vas oor ‘beplande renosterstropery’ | Maroela Media
Vier vermeende renosterstropers is Woensdagmiddag in Limpopo hegtenis geneem.
Kol. Ronel Otto, woordvoerder van die polisie, het gesê lede van die polisie se renostertaakspan het omstreeks 15:30 ŉ voertuig op die Orpen-pad naby Hoedspruit afgetrek, nadat hulle ŉ wenk ontvang het. Die 22-jarige bestuurder is in hegtenis geneem en die polisie het op ŉ ongelisensieerde jaggeweer met ŉ knaldemper en ammunisie beslag gelê.
“Verdere ondersoek het gelei tot die inhegtenisneming van nog drie verdagtes in Nelspruit,” het Otto gesê. Die vier verdagtes, Cassie Steyn (22), Gilbert Chalmers (22), Phillip Ndlovu (38) en Fanaloti Lekhuleni (24), het Donderdag in die Hoedspruit-landdroshof verskyn op aanklag van sameswering om renosters te stroop en die onwettige besit van ŉ vuurwapen en ammunisie.
Chalmers en Steyn is op borgtog van R5 000 elk vrygelaat, terwyl die borgtogaansoek van die ander twee verdagtes later sal voortgaan.
Die saak is tot 28 September uitgestel.
‘Chalmers’ en ‘Steyn’ klink witterig.
Die gemors. Dankie Vader hulle is gevang. Wat mens nie alles sal doen vir geld
Dit grens aan verraad , dat ons eie mense daarby betrokke is . Geld het hulle baas geword.
Aitsa! Wat my ekstra bly maak is die woordjie “beplan”. Dit beteken die stropers is gevang nog VOORDAT nog ‘n renoster in die slag gebly het. Verbeel ek my, of word daar deesdae meer stropers gevang nog voordat die renoster gestroop is? GOEIE WERK!!!
Maak die handel in horings wettig. Dan kan die Pieter van Zyls en die regering hulle kluise vol horings verkoop. Dan is dit nie nodig om die diere te dood te maak nie. Gooi klomp horings op die mark en verminder die waarde in so mate dat stroop nie meer winsgewend is nie.
V van Jaarsveld · 2 jaar gelede
Ja dis nie net anderskleuriges wat renosters skiet nie alle soorte is agter geld aan. Dis n skande!
Iemand moes die hekke oopmaak.